JA Cyprus

Μαθητική Επιχείρηση: Τελικός και Τελετή Βράβευσης
2024-04-26 | Royal Hall, Nicosia, Xanthis Xenierou, Nicosia, 1015, Cyprus
Το Πρόγραμμα Μαθητική Επιχείρηση είναι το μεγαλύτερο πρόγραμμα νεανικής επιχειρηματικότητας στο νησί. Οι μαθητές/τριες, 15-18, καθ’ όλη τη διάρκεια του ακαδημαϊκού έτους μεταμορφώνουν τις επιχειρηματικές τους ιδέες σε πραγματικότητα, καθοδηγούμενοι από τους εκπαιδευτικούς και τους μέντορες τους από την επιχειρηματική κοινότητα. Οι συμμετέχοντες έχουν πρακτικές εμπειρίες στη λειτουργία μιας πραγματικής επιχείρησης, από το σχηματισμό ομάδας, την άντληση κεφαλαίων, την ανάπτυξη επιχειρηματικού σχεδίου, την ανάπτυξη προϊόντων, το μάρκετινγκ και τις πωλήσεις, έως και την εκκαθάριση της εταιρείας. Στον Τελικό Διαγωνισμό, οι 10 ομάδες που προκρίθηκαν από την Εμπορική Έκθεση, παρουσιάζουν τις ιδέες τους επί σκηνής, με στόχο την πρώτη θέση, η οποία οδηγεί στο Μεγαλύτερο Φεστιβάλ Επιχειρηματικότητας στην Ευρώπη, το Gen-E.

JA StartUp Programme - Τελικός και Τελετή Βράβευσης
2024-06-03 | ASBIS High-Tech Cluster, Limassol, Iapetou 1, Agios Athanasios, Limasol, Cyprus
To πρόγραμμα “JA Start Up” είναι ένα πρωτοποριακό εκπαιδευτικό πρόγραμμα που υλοποιείται ταυτόχρονα σε 500 Πανεπιστήμια σε όλη την Ευρώπη ετησίως. Το πρόγραμμα δίνει την ευκαιρία σε φοιτητές και φοιτήτριες 18-30 ετών να αναπτύξουν τη δική τους επιχείρηση και τους βοηθάει να αξιοποιήσουν τις δεξιότητές τους σε διάφορους τομείς και δραστηριότητες μιας επιχείρησης.
Οι φοιτητές και φοιτήτριες δημιουργούν ομάδες 3 – 5 μελών και για ένα διάστημα τριών μηνών εργάζονται πάνω στην ανάπτυξη μιας επιχείρησης, έχοντας υποστήριξη από ακαδημαϊκούς, μέντορες και την διαδικτυακή εκπαιδευτική πλατφόρμα του JA Κύπρου.
Στο τέλος του προγράμματος, οι 10 καλύτερες φοιτητικές ομάδες στην Κύπρο παρουσιάζουν δια ζώσης την επιχείρηση τους στον Εθνικό Διαγωνισμό μπροστά από κοινό και κριτική επιτροπή. Η νικήτρια ομάδα εκπροσωπεί την Κύπρο στην μεγαλύτερη εκδήλωση επιχειρηματικότητας που διεξάγεται στην Ευρώπη, Gen-E.

Beyond Pre-Accelerator Programme
2024-06-20 | Plati Aglantzias
Το Beyond Pre-Accelerator είναι ένα εκπαιδευτικό + πρακτικό πρόγραμμα που καθοδηγεί τους/τις συμμετέχοντες/ουσες να αναπτύξουν τις δικές τους επιχειρήσεις στον τομέα της υγείας, φτάνοντας μέχρι και την δημιουργία προϊόντος στην απλούστερη του μορφή (Minimum Viable Product). Το Beyond Pre-Accelerator συγκεκριμένα επικεντρώνεται σε προκλήσεις που αντιμετωπίζει η ογκολογία και στοχεύει στη βελτίωση των πιο κάτω: Πρόληψη, Έγκαιρη διάγνωση, Αντιμετώπιση / Αποθεραπεία, Ψυχοκοινωνική στήριξη – Επανένταξη – Ανακουφιστική φροντίδα, Καταγραφή περιστατικών και δεδομένων – Αρχείο καρκίνου, Έρευνα. Το πρόγραμμα ολοκληρώνεται με μία μονοήμερη εκδήλωση, το Demo Day. Στο Demo Day οι έξι ομάδες παρουσιάζουν τις επιχειρήσεις τους μπροστά σε κοινό, με στόχο να επεκτείνουν το δίκτυό τους και να λάβουν ευκαιρίες για να συνεχίσουν να χτίζουν την επιχείρησή τους και να αναπτύσσουν το προϊόν ή την υπηρεσία τους.

Gen-E
2024-07-02 - 2024-07-04 | Catania, Italy, TBC, Catania, Italy
Το Gen-E (Generation Entrepreneurship) είναι μια γιορτή της επιχειρηματικότητας και των επιτευγμάτων των Ευρωπαίων μαθητών/τριών, όπου χιλιάδες νέοι/έες επιχειρηματίες, 15 ετών και άνω, θα παρουσιάσουν τις πρωτοποριακές επιχειρηματικές ιδέες τους και θα διαγωνιστούν για τους τίτλους της καλύτερης μαθητικής επιχείρησης της χρονιάς.

GCEE2024 – ΠΑΓΚΟΣΜΙΟ ΣΥΝΕΔΡΙΟ 3.0 ΕΠΙΧΕΙΡΗΜΑΤΙΚΗ ΕΚΠΑΙΔΕΥΣΗ - ΑΠΟ ΤΗΝ ΘΕΩΡΙΑ ΣΤΗΝ ΠΡΑΞΗ
2024-11-06 08:00 - 13:30 (Europe/Athens) | Πανεπιστήμιο Λευκωσίας | Αμφιθέατρο Unesco, Μακεδονιτίσσης 46, Λευκωσία, CY-2417, Cyprus
Το Παγκόσμιο Συνέδριο Εκπαίδευσης για την Επιχειρηματικότητα (GCEE) αποτελεί το τρίτο σε μια σειρά ετήσιων συνεδρίων που διοργανώνονται στην Κύπρο, με στόχο να καθιερωθεί ως κορυφαίο γεγονός από το Πανεπιστήμιο Λευκωσίας και το Junior Achievement Κύπρου. Το συνέδριο προσφέρει μια μοναδική ευκαιρία σε ακαδημαϊκούς, εκπαιδευτικούς, ερευνητές, επιχειρηματίες και φοιτητές/τριες να παρουσιάσουν το έργο τους, να ανταλλάξουν ιδέες και να δικτυωθούν για μελλοντικές συνεργασίες στον τομέα της επιχειρηματικής εκπαίδευσης. Θα λειτουργήσει επίσης ως καταλύτης για την προώθηση του παγκόσμιου διαλόγου γύρω από την ενίσχυση της επιχειρηματικής εκπαίδευσης.
Διαβάστε περισσότερα για το event εδώ
